Grand tourer

Grand tourer (Tal: gran turismo) (GT) je vysoko-výkonný luxusný automobil určený pre jazdu na dlhé vzdialenosti. Najbežnejší typ karosérie je 3-dverové kupé, buď s dvomi sedadlami alebo 2+2 usporiadaním sedadiel.

Termín pochádza z talianskeho výrazu gran turismo, čo je poctou k tradícii Grand tour, kde sa používali reprezentačné automobily považované za „grand tourery“, ktoré boli schopné prejsť veľké vzdialenosti vo vysokých rýchlostiach a s mierou komfortu a štýlu. Anglický preklad je grand touring.

Charakteristika 
Grand tourer sa líši od štandardného 2-sedadlového športového automobilu tým, že je väčší, ťažší, a zdôrazňuje pohodlie nad výkonom. V histórii mala väčšina GT automobilov motor za prednou nápravou a zadný náhon, pri ktorom je ponechaný väčší priestor v kabíne ako pri usporiadaní s motorom pred zadnou nápravou. Mäkšie pruženie, väčšie úložné priestory a luxusnejšia výbava im pridávalo na jazdnej príťažlivosti. Niektoré veľmi vysoko-výkonné grand tourery ako sú Aston Martin DB9 Ferrari 599 GTB Fiorano alebo Mercedes-Benz SLR McLaren, ktoré robia rôzne kompromisy v opačnom smere a zároveň súperia v rýchlosti, zrýchlení, stability v zákrutách sa nazývajú superšportové automobily.

Skratka GT 
Skratka GT, veľmi populárna v celom automobilovom priemysle, nesie stopy talianskej tradície, ktorá odkazuje na ich luxusné výkonné automobily gran turismo. Výrobcovia ako Alfa Romeo, Ferrari a Lancia vedú na ceste od roku 1920.

Medzi mnohé variácie GT patria:
 GTO (Gran Turismo Omologato) homologované auto pre preteky (skratku používajú Ferrari, Pontiac, Mitsubishi).
 GTS (Gran Turismo Spider) kabriolet GT. Napríklad Ferrari 348 GTS.
 GTB (Gran Turismo Berlinetta) kupé v štýle GT. Napríklad Ferrari 328 GTB.
 GTV (Gran Turismo Veloce) rýchle GT auto. Napríklad Alfa Romeo GTV.
 GTI alebo GTi (Gran Turismo Iniezione) GT auto so vstrekovaním paliva. Prvýkrát použité vo vozidle Maseratti 3500 GTI v roku 1961.
 GTE (Grand Touring Estate) kombi GT auto. Napríklad Reliant Scimitar GTE.
 GT/E (Einspritzung - nemecky pre vstrekovanie paliva) používané na vozidle Opel Manta GT/E.
 GTA (Gran Turismo Alleggerita (odľahčený)/Automatic) Napríklad Alfa Romeo GTA (Allegerita), Ferrari 456 GTA (Automatic).
 GTAm (Gran Turismo Alleggerita Modificata) upravené, odľahčené GT auto ako je Alfa Romeo GTAm.
 GTC (Gran Turismo Compressore/Nižšia stredná trieda/Kabriolet/Kupé/Crossover) Napríklad Alfa Romeo 6C 1750 GTC (Compressore), Opel Astra (Nižšia stredná trieda), Bentley Continental GTC (kabriolet), Ferrari 330 GTC (Kupé), Opel Antara GTC (crossover)
 GTD (Gran Turismo Diesel) použitá Volkswagenom vo športovej verzii Volkswagen Golf a Peugeotom v znížených Diesel 505 modeloch.
 GTR or GT-R' (Gran Turismo Racing) používané vo vozidlách McLaren F1 GTR, Mercedes-Benz CLK GTR alebo Nissan GT-R.
 HGT (High Gran Turismo) používané Fiatom v športovo orientovaných verziách. Napríklad Fiat Punto HGT

Príklady vozidiel GT 
Pravý grand tourer je luxusný, vysoko-výkonný automobil určený pre dlhé vysokorýchlostné cesty s vysokou mierou pohodlia a štýlu. Len preto, že výrobca pripojí nejakú formu skratky GT na označenie daného modelu ako marketingový ťah, nerobí to z vozidla grand tourer. Niektoré príklady sú:

Pozri aj 
 Preteky športových automobilov
 FIA GT Championship
 American Le Mans Series
 Vytrvalostné preteky
 Super GT
 Le Mans Series
 Majstrovstvá sveta športových automobilov

Iné projekty 

Automobily podľa triedy
Preteky športových automobilov
Športové automobily